... सवेरे प्यारू आया हा। ओ किन्ना भला लोक ऐ! अज्ज केह् रिन्नेह्आ पकाया हा प्यारुआ! डाकदार सा’ब ने अज्ज ठीक समे पर भोजन कीता हा, जां दुआइएं-बोतलें कन्ने गै लग्गे दे रे? प्यारू म्हेशां आला लेखा गै हस्सियै परता दिंदा ऐ, गल्ल नेईं पुच्छ देवी! इस आदमी दा मिगी किश थौ-ठकाना नेईं लब्दा। रोज गलांदे न, ‘प्यारू अज्ज खाना तौले बनायां, पर खंदे न उये राती ञारां बजे ते दिनें दो बजे। अज्ज कढ़ी बनाई दी ही, पर कुत्थें खान कढ़ी? मर्च-मसाले ते छूंदे नेईं। खाने दी इनेंईं कोई शौंक गै नेईं। जे किश बनाओ खाई लैन्दे न। ते दुआई-बोतलें दी के गल्ल पुच्छनी भैनें! कल्लै दे मच्छर, चड़ें ते सौंगलें दे पिच्छें पेदे न। अज्ज संथालटोली दे जोगी मलाह गी गला करदे हे-चार खरगोश, ते बारां चूहे पकड़ियै देई जायां। पूरा इनाम थोह्ग।’